Kuća Ive Duspera
<s>Kuća Ive Duspera u Kraljevoj Sutjesci  je smještena u naselju Prijeko na desnoj obali rječice Trstivnica u Kaknju, Bosna i Hercegovina.</s><s>Proglašena je za nacionalni spomenik BiH.</s>

<s>Familija Dusper porijeklom je iz Rakitnog u Dalmaciji.</s><s>U Sutjesku su doselili iz Duboštice krajem XVIII - početkom XIX stoljeća.</s><s>Kuća je građena etapno, počev u prvoj polovini XIX stoljeća.</s><s>Vremenom je dograđen sprat i drugi dijelovi).</s>

<s>Pripada tipu bosanske kuće iz osmanskog perioda.</s><s>Izgrađena je od lokalnog materijala, kamena, drveta i ćerpiča.</s><s>Kuća je rad domaćih majstora.</s><s>Sastoji se od prizemlja, prvog sprata i tavanske prostorije.</s><s>Natkrivena je visokim strmim četverovodnim krovom pokrivenim šindrom.</s><s>Sa sjeverne strane, na nivou tavanske etaže, iz ravni krova izlazi veranda drvene konstrukcije natkrivena posebnim krovom.</s>

<s>Prizemlje kuće je nepravilne osnove 7,13 x 7,36 m. U prizemlju se nalazi natkriveni ulazni trijem i ekonomske prostorije: kuhinja i 4 ostave: za namirnice, dvije otvorene ostave za odlaganje drva i jedna zatvorena ostava smještena ispod stepenica.</s>

<s>Drvenim zatvorenim stepenicama, iz prizemlja se izlazi na verandu, dužine 7,19 m i širine 1,10 - 1,20 m, izgrađenu u drvetu, sa stupcima spojenim lukovima, sa koje se ulazi u prostoriju zvanu „dimluk“.</s><s>U dimluku je sačuvano originalno ognjište.</s><s>Iz dimluka, koji je imao i funkciju hola, vode vrata u manju ostavu i u dvije sobe.</s><s>U većoj sobi je i do danas sačuvana zemljana peć sa šarenim glinenim lončićima.</s><s>Sa južne strane, iz prostora dimluka izlazi se na manju verandu s koje vode drvene stepenice u bašču.</s><s>Jedan dio ove verande je naknadno zatvoren i služi kao ostava.</s><s>Međukatne konstrukcije su u od hrastovih tesanih greda kao i konstrukcija verandi.</s><s>Stolarija u kući je manjih dimenzija, različita po veličini.</s><s>Okov je od kovanog željeza.</s>

<s>U 2002. godini uraženi su radovi na restauraciji i konzervaciji pod rukovodstvom Zavoda za zaštitu spomenika u sastavu Federalnog ministarstva kulture i sporta.</s><s>Po izvršenoj rekonstrukciji, vlasnica objekta izvršila je opremanje tradicionalnim namještajem i opremom i omogućila je posjetu zainteresiranima.</s>

<s>Literatura 
 Alija Bejtić, Prilozi za orijentalnu filologiju i istoriju jugoslovenskih naroda pod turskom vladavinom, III-IV, 1952-53., Veselin Masleša, Sarajevo
 Ibrahim Krzović, Arhitektura Bosne i Hercegovine 1878-1918., Umjetnička galerija  Bosne i Hercegovine, Sarajevo, 1987.</s>

<s>Reference</s>

<s>Vanjski linkovi 
 MUZEJ KAKNJA: Obilazak kulturno-historijskih spomenika Kaknja</s>

<s>Nacionalni spomenici u Kaknju
Osmanske kuće u Bosni i Hercegovini‎</s>

